**Кәсіби бағдарлы қазақ тілі KbK «0» T 1102 3 кредит**

**Тарих факультетінің 1 курс студенттеріне кәсіби ­бағдарлы**

**қазақ тілі пәнінен СӨЖ тапсырмалары**

Cтуденттің өзіндік жұмысы бойынша тапсырма түрлері және әдістемелік ұсыныстар:

* Берілген тақырып, тапсырма бойынша презентация дайындап, сабақта таныстыру;
* Студенттердің бір-бірімен ұйымдастырған іскерлік ойын (рөлдік ойын) форматында кеңес өткізу;
* Студенттердің бір-бірінің жазба жұмыстарына пікір жазып рецензиялауы;
* Берілген тақырып бойынша топ студенттері ішінде пікірталас өткізу;
* Белгілі бір тақырып бойынша ақпарат жинау;
* Берілген тақырып бойынша статистикалық мәліметтерді талдау;
* Берілген тақырып бойынша сұхбат жүргізу;
* Белгілі бір тақырыпқа сәйкес әдейі құрылған тосын жағдайлардың шешімін табу және т.б.

|  |  |  |  |
| --- | --- | --- | --- |
| **Апта** | **СӨЖ тапсырмалары** | **Балл** | |
| **2** | **№1 СӨЖ:**  1. Эссенің жазылу ерекшеліктері.  2. «Тіл тұтастығы - ел тұтастығы» тақырыбы бойынша эссе жазу | | 5 |
| **5** | **№2 СӨЖ:**  1. Қазақстандағы белгілі археологиялық қазбалар.  2. Тарихи терминдермен жұмыс. | | 5 |
| **9** | **№3 СӨЖ:**   1. Ғұлама тарихшылар.   Конспект жазу ерекшеліктері | | 5 |
| **12** | **№ 4 СӨЖ:** Реферат, жазылу ерекшеліктері. | | 5 |

**Қосымша ақпараттармен жұмыс**

1. Студенттер сабақ бағдарламасында қарастырған тақырыптар бойынша күнделікті өз білім-біліктерін дамытып отыруы тиіс. Сондықтан газет, журнал, түрлі әдебиеттерден, интернет материалдары бойынша қосымша ақпараттар жинап, аудиторияда қысқаша баяндап беруге дағдылануы тиіс.

2. Жинақталған қосымша ақпараттар өздік жұмыс папкасында жинақталуы тиіс.

**Эссе** – студенттің сабақта қарастырылған тақырып жөнінде өз ойлары мен түсініктерін, идеялары мен пайымдауларын келтіретін бағалау тәсілі.

Эсседе бірінші мезетте студенттің өзіндік «Мені» көрініп тұруы керек. Эссе арқылы оқытушы студенттің ойлау деңгейі мен сабақта қалай жұмыс жасағандығын бағалайды.

Эссе – ағымдағы бақылаудың тиімді тәсілі. Ол студенттердің әр сабақта болған-болмағандығын тексерусіз айқындайтын құрал (сабақтың аяғында студент эссені жазып, оқытушыға тапсырса ғана сабақта болды деп есептелінеді), студенттердің сабаққа белсенді түрде қатыстырудың тиімді құралы (басқа жағдайда студенттің сабақта талқыланған тақырып пен проблема бойынша өз ойларын эсседе келтіруі екіталай).

Эссені төменде көрсетілгендей түрлендіруге де болады.

Эссенің кейбір модификациялары.

1) Көршінің сұрағына жауап.

Сабақ аяғында студенттер параққа бір сұрақ жазып, парақты оң жағында отырған серігіне береді, бұл сұраққа жазбаша жауапты серігі береді. Жазып болған соң, студенттердің өз сұрақтары мен жауаптарын жұптасып талқылағаны тиімді.

2) Сұрақтан басталып, сұрақпен аяқталатын эссе.

Эссе студенттің тақырып бойынша бір сұрағымен басталып, басқа сұрағымен аяқталуы мүмкін. Бұл жерде сұрақтардың адресаттары сан-алуан болу мүмкіндігін ескертіп кеткен жөн: сұрақтарды өзіңе, көршіңе, бүкіл аудиторияға, жеке адамға, оқытушыға, авторға, т.б. қоюға болады. Сұрақтар тіпті ешкімге де бағышталмауы мүмкін (риторикалық сұрақтар).

3) «Үшбу хат».

Эссенің сабақта қарастырған шығарма (идея, теорема, формула, кітап, т.б.) авторына хат формасында жазылуы да орынды. Хатты бүгінгі сабақ тақырыбы төңірегінде оқытушыға немесе аудиториядағы басқа бір студентке де жазуға болады.

**Рефератқа қойылатын талаптар:**

1. Рефераттың көлемі (бастауыш, 3-5 бет) орта деңгей бойынша талап етілетін көлем 5-6 беттен аспауы тиіс.

2. Жұмыс барысында құрған жоспары бойынша студент өз ойын сілтемелер арқылы бере отырып, жүйелі түрде жазып шығуы қажет.

3. Титулдық бетінде реферат тақырыбының аты, орындалған жері көрсетілуі тиіс. Сондай-ақ орындаған және тексерген адамдардың аты-жөні жазылатын орын қалдырылуы керек.

4.1-бетінде рефераттың жоспары тұруы керек.

5.Соңғы бетінде пайдаланылған әдебиеттер тізімі берілуі тиіс. Пайдаланылған материалдар 3 дереккөзінен кем болмауы қажет.

*Рефератты тексеру барысында материалдың мазмұны, стильдік сауаттылығы ескеріледі.*

**Жобалық /презентация/жұмыстарға қойылатын талаптар**

Презентация өткізу жоспары:

/Презентациялар силлабус тақырыптары негізінде болуы қажет/

Кіріспе/өзін таныстыру, тақырыбын атау, бұл тақырыпты алу себебі/.

1.Негізгі бөлімде: тақырыпқа қатысты нақты мәліметтерді баяндау

Қорытынды бөлімде: жетістіктері, презентацияның тиімділігі, тіл үйренуге қандай көмегі болғаны жөнінде атап өту.

/Осымен менің/біздің/ презентациям/мыз/ аяқталды. Зейін қойып тыңдағандарыңызға рахмет! деп аяқтау/.

Талаптар:

- қызықты өткізуге аса мән беру;

- презентация барысында \қолды шамадан тыс көп сермемеу;

- аудиторияның назарын өзіне қарата алу, аудиториямен байланыс орната алу;

- киім киісіне назар аудару;

- өзінсалмақты ұстау;

- сұрақтарды қашан қою керектігін ескертіп кету;

- үлестірме материалдардың болуы/қажет болса/;

- орыс тілін араластырмау;

Презентацияға қойылатын ерекше талаптың бірі –*сандық мәліметтерден басқа материалдарды баяндау барысында қағазға көп қарауға болмайды.*

Презентацияғаберілетінуақыт*: бір студентке 5-7 минут.*

***Жұмыс мазмұнына қойылатын талаптар***

*тақырып бойынша Бұқаралық ақпарат құралдары мен Интернеттен т.б. ақпарат көздерінен материалдар іздеу;*

*жиналған материалдарды өңдеу, сұрыптау;*

*мәтінді баяндау жоспары.*